stanford-oval/wikipedia huggingface dataset:
โลกวันนี้ วันสุข

| โลกวันนี้ วันสุข |
| --- | --- |
ประเภท: ช่องโทรทัศน์ออนไลน์ นิตยสารข่าว
นิตยสารราย: รายสัปดาห์ (weekly)
วันจำหน่ายฉบับแรก: 3 มิถุนายน พ.ศ. 2548 (โลกวันนี้ฉบับพิเศษ) 2 พฤษภาคม พ.ศ. 2552 (นิตยสารรายสัปดาห์)
วันจำหน่ายฉบับสุดท้าย  — (ฉบับที่): 16 มกราคม พ.ศ. 2559  548
บริษัท: วัฏฏะ คลาสสิฟายด์ส
ประเทศ: ประเทศไทย
ภาษา: ไทย
เว็บไซต์: โทรทัศน์ออนไลน์โลกวันนี้ ทาง ยูทูบ
โลกวันนี้ วันสุข เป็นช่องโทรทัศน์ออนไลน์ที่ออกอากาศทางยูทูบ ในอดีตเป็น เป็นนิตยสารข่าวรายสัปดาห์ ในเครือวัฏฏะ คลาสสิฟายด์ส ซึ่งแยกตัวออกมาจากหนังสือพิมพ์โลกวันนี้รายวัน ออกวางจำหน่ายทุกวันศุกร์ แต่ระบุคาบวันที่บนหน้าแรก ระหว่างวันเสาร์ ถึงวันศุกร์ของอีกสัปดาห์หนึ่ง โดยใช้กระดาษขนาด 19.5x13.5 นิ้ว ต่อสองหน้า จำนวน 56 หน้าต่อฉบับ (แบ่งเป็นกระดาษปอนด์ 16 หน้า กระดาษหนังสือพิมพ์ (นิวส์ปรินท์) 40 หน้า) ราคาจำหน่าย 30 บาท ปัจจุบันโลกวันนี้วันสุข ได้ยุติการจำหน่ายนิตยสารผ่านทางแผงหนังสือทั่วไป โดยฉบับสุดท้ายคือฉบับวันที่ 16 มกราคม พ.ศ. 2559 และ ปรับรูปแบบเป็นการจำหน่ายโดยตรงผ่านการสั่งซื้อกับสำนักพิมพ์
ประวัติ

นิตยสารข่าว โลกวันนี้วันสุข รายสัปดาห์ มีต้นกำเนิดมาจาก การเป็นเนื้อหาส่วนหนึ่ง ของหนังสือพิมพ์โลกวันนี้รายวัน ฉบับพิเศษประจำวันศุกร์ ซึ่งเริ่มนำเสนอเนื้อหาในลักษณะดังกล่าว ตั้งแต่ฉบับประจำวันศุกร์ที่ 3 มิถุนายน พ.ศ. 2548 โดยมีเนื้อหาเพิ่มเติมจากฉบับปกติ ประจำวันจันทร์-วันพฤหัสบดี ประกอบด้วย หน้าพิเศษที่พิมพ์ด้วยกระดาษปอนด์ขนาดบรอดชีต 28x21.5 นิ้ว จำนวน 4 หน้า (ภายหลังลดขนาดลงเป็น 24x22.75 นิ้ว ต่อสองหน้า) โดยพิมพ์ภาพปกโลกวันนี้ วันสุข และโฆษณาปก เป็นขนาดแท็บลอยด์ ในหน้าพิเศษ 1 และหนังสือพิมพ์รายสัปดาห์ โลกวันนี้ สุขสัปดาห์ ขนาดแท็บลอยด์ 21.5x14 นิ้ว ต่อสองหน้า จำนวน 16 หน้า (ภายหลังลดขนาดลงเป็น 22.75x12 นิ้ว ต่อสองหน้า และลดจำนวนหน้าลงเหลือ 8 หน้า)
ต่อมา ในราวปี พ.ศ. 2550 เครือวัฏฏะยกเลิกการจำหน่าย หนังสือพิมพ์กีฬารายสัปดาห์ ซูเปอร์พูล ขนาดแท็บลอยด์ โดยนำมารวมไว้กับ โลกวันนี้ วันสุข ในรูปแบบหนังสือพิมพ์รายสัปดาห์ โลกวันนี้ ซูเปอร์เกมส์ ขนาดแท็บลอยด์ 21.5x14 นิ้ว ต่อสองหน้า จำนวน 8 หน้า (ต่อมาลดขนาดลงเป็น 22.75x12 นิ้ว ต่อสองหน้า แล้วจึงเพิ่มขนาดเป็นบรอดชีต 24x22.75 นิ้ว ต่อสองหน้า จำนวน 4 หน้า) ปัจจุบัน (ตั้งแต่ 1 พฤษภาคม พ.ศ. 2552) กองบรรณาธิการโลกวันนี้ ดำเนินการแยกเอาส่วนของ โลกวันนี้ วันสุข รวมกับเนื้อหาบางส่วนของโลกวันนี้รายวัน ออกมาเป็นนิตยสารข่าวรายสัปดาห์ โลกวันนี้ วันสุข ทั้งนี้ เพื่อความสะดวกในการเพิ่มจำนวนพิมพ์จำหน่ายอีกทางหนึ่งด้วย
อนึ่ง โลกวันนี้ วันสุข มีนโยบายที่ชัดเจน ในอันที่จะปฏิบัติหน้าที่สื่อมวลชนอย่างเต็มความสามารถ ด้วยการนำเสนอข้อมูลข่าวสารที่เป็นจริง ด้วยจรรยาบรรณอย่างมีความรับผิดชอบ วางตัวในสถานะเป็นกลาง เพื่อสร้างสมดุลให้กับสังคมข่าวสารที่สมบูรณ์ เนื่องจากสื่อมวลชนกระแสหลัก โดยเฉพาะสถานีโทรทัศน์ และสถานีวิทยุ ล้วนแล้วแต่นำเสนอข่าวสารเพียงด้านเดียว ซึ่งมิใช่ภาวะปกติของการเป็นสื่อมวลชน ที่ต้องทำงานอย่างเป็นกลาง
แหล่งข้อมูลอื่น

โทรทัศน์ออนไลน์โลกวันนี้ ทาง ยูทูบ
แม่น้ำมูล

| --- | --- |
แม่น้ำมูล

แม่น้ำ

 แม่น้ำมูลบริเวณเขื่อนราษีไศลที่จังหวัดศรีสะเกษ 
ประเทศ: ประเทศไทย
จังหวัด: นครราชสีมา, บุรีรัมย์, สุรินทร์, ร้อยเอ็ด, ศรีสะเกษ, อุบลราชธานี




ต้นกำเนิด: 
 - ตำแหน่ง: ทิวเขาสันกำแพงลงมาสู่เขื่อนมูลบล, อำเภอครบุรี, จังหวัดนครราชสีมา, ประเทศไทย
ปากแม่น้ำ: แม่น้ำโขง
 - ตำแหน่ง: อุบลราชธานี, อำเภอโขงเจียม, ประเทศไทย


ความยาว: 640 km (398 mi)
พื้นที่ลุ่มน้ำ: 69,701 ตร.กม. (26,912 ตร.ไมล์)
การไหล: for แม่น้ำโขง อุบลราชธานี
 - เฉลี่ย: 725 m3/s (25,603 cu ft/s)
 - สูงสุด: 10,015 m3/s (353,676 cu ft/s)


    แผนที่ลุ่มน้ำมูล    แผนที่ลุ่มน้ำมูล   
ทะเลสาบรูปแอก หรือ กุด ซึ่งจะพบมากบริเวณที่แม่น้ำมูลตวัดตัวโค้ง ภายในกุดจะพบธรรมชาติคล้ายคลึงกับสระน้ำขนาดใหญ่ ในลักษณะที่น้ำจะนิ่งสงบกว่ามาก
ทะเลสาบรูปแอก แห่งหนึ่งในช่วงอำเภอราษีไศล
แม่น้ำมูล เป็นแม่น้ำสายหลักในภาคตะวันออกเฉียงเหนือของประเทศไทย มีความยาวประมาณ 640 กิโลเมตร ขนาดพื้นที่ลุ่มน้ำประมาณ 69,701 ตร.กม. ทำให้เป็นแม่น้ำที่มีปริมาณน้ำมากที่สุดของภาคอีสาน ไหลจากต้นน้ำจากบริเวณเขื่อนมูลบน อำเภอครบุรี จังหวัดนครราชสีมา ไปสู่ จังหวัดบุรีรัมย์ จังหวัดสุรินทร์ จังหวัดร้อยเอ็ด จังหวัดศรีสะเกษ และไปบรรจบกับแม่น้ำโขงที่จังหวัดอุบลราชธานี
ปัจจุบัน ชื่อของแม่น้ำสายนี้ สะกด "มูล" แต่เดิมนั้น ชาวบ้านในท้องถิ่นใช้คำสะกด "มูน" ซึ่งเป็นภาษาถิ่น หมายถึง สิ่งมีค่าน่าหวงแหน เป็นมรดกของบรรพบุรุษสั่งสมเก็บไว้ให้ลูกหลาน แต่ทางราชการได้กำหนดภาษาราชการตามเสียงเรียก โดยสะกด "มูล" ด้วย ล
เส้นทางแม่น้ำ

แม่น้ำมูล มีต้นน้ำจากเทือกเขาสันกำแพง บริเวณเหนือเขื่อนมูลบน อำเภอครบุรี จังหวัดนครราชสีมา ไหลผ่านอำเภอครบุรี อำเภอโชคชัย อำเภอเฉลิมพระเกียรติ อำเภอโนนสูง อำเภอพิมาย อำเภอชุมพวง (จังหวัดนครราชสีมา), อำเภอพุทไธสง อำเภอคูเมือง อำเภอแคนดง อำเภอสตึก (จังหวัดบุรีรัมย์), อำเภอชุมพลบุรี อำเภอท่าตูม อำเภอรัตนบุรี (จังหวัดสุรินทร์), อำเภอสุวรรณภูมิ อำเภอโพนทราย (จังหวัดร้อยเอ็ด), อำเภอราษีไศล อำเภอบึงบูรพ์ อำเภอเมืองศรีสะเกษ อำเภอยางชุมน้อย และอำเภอกันทรารมย์ (จังหวัดศรีสะเกษ) บรรจบกันกับแม่น้ำชีบริเวณรอยต่อบ้านขอนไม้ยูง ตำบลห้วยขะยูง อำเภอวารินชำราบ (จังหวัดอุบลราชธานี) และบ้านหนองแวง  ตำบลหนองแวง อำเภอกันทรารมย์ (จังหวัดศรีสะเกษ)แล้วไหลผ่านอำเภอเมืองอุบลราชธานี อำเภอสว่างวีรวงศ์ อำเภอดอนมดแดง อำเภอตาลสุม อำเภอพิบูลมังสาหาร และไหลลงสู่ แม่น้ำโขง ที่ตำบลบ้านด่าน อำเภอโขงเจียม จังหวัดอุบลราชธานี โดย มีความยาวทั้งหมดประมาณ 640 กิโลเมตร ลำน้ำสาขาที่สำคัญได้แก่ ห้วยทับทัน (ลำทับทันหรือคลองทับทัน) ลำตะคอง ลำพระเพลิง ลำเชียงไกร ลำปลายมาศ ลำสะแทด ลำโดมใหญ่ ลำโดมน้อย ลำน้ำเสียว ลำชี ลำเซบาย ลำเซบก ลำมูลน้อย ห้วยขะยูง และห้วยตุงลุงเป็นต้น ซึ่งใช้ประโยชน์เพื่อการเกษตรเป็นส่วนใหญ่
สองฝั่งเป็นที่ราบน้ำท่วมถึงลุ่มน้ำมูลมีพื้นที่ลุ่มน้ำ 69,701 ตร.กม. หรือคิดเป็นร้อยละ 13.6 ของพื้นที่ลุ่มน้ำทั้งประเทศครอบคลุมพื้นที่ 10 จังหวัด ในภาคตะวันออกเฉียงเหนือตอนล่างและบางส่วนของภาคตะวันออกเฉียงเหนือตอนกลาง ปริมาณน้ำไหลลงสู่แม่น้ำโขงเฉลี่ยประมาณ 26,655 ล้าน ลูกบาศก์เมตรปี
หนึ่งจุดที่บริเวณแม่น้ำมูลไหลลงสู่แม่น้ำโขง จุดดังกล่าวเรียกว่า แม่น้ำสองสี หรือ โขงสีปูน มูลสีคราม
เขื่อนที่สำคัญในลุ่มแม่น้ำมูล

เขื่อนมูลบน อำเภอครบุรี จังหวัดนครราชสีมา
เขื่อนลำแชะ อำเภอครบุรี จังหวัดนครราชสีมา
เขื่อนพิมาย อำเภอพิมาย จังหวัดนครราชสีมา
เขื่อนราษีไศล อำเภอราษีไศล จังหวัดศรีสะเกษ
เขื่อนหัวนา อำเภอกันทรารมย์ จังหวัดศรีสะเกษ
เขื่อนสิรินธร อำเภอสิรินธร จังหวัดอุบลราชธานี
เขื่อนปากมูล อำเภอโขงเจียม จังหวัดอุบลราชธานี
ลำน้ำ

ลำพระเพลิง
ลำน้ำครบุรี
คลองพิมาย
ลำตะคอง
ลำเชิงไกร
ลำแชะ
ลำจักราช
ลำปลายมาศ
ลำนางรอง
แม่น้ำชี
แม่น้ำโขง
ลำพลับพลา
ห้วยสำราญ
ห้วยทับทัน
ห้วยยาง
ห้วยผักไหม
คลองจานแสนไชย
ห้วยเสียว
ห้วยภูสิงห์
ห้วยศิลาลาด
ห้วยหลุมแก้ว
ห้วยตาโด
คลองหนองบัว
ห้วยกุดหวาย
ห้วยกุดเตอะ
ห้วยตาแซง
ห้วยติ๊กซู
ห้วยน้ำคำ
ห้วยขะยุง
คำน้ำแซ่บ
กุดเมืองฮาม
ลำพังชู
ลำเสียวใหญ่
ลำเสียวน้อย
แม่น้ำมูลน้อย
ลำมูลน้อย
ลำเซบาย
ลำเซบก
ห้วยตุงลุง
ลำโดมใหญ่
ลำโดมน้อย
ลำน้ำยัง
คลองสิรินธร
ห้วยปากมูล
พัทยาน้อย
ห้วยตาดโตน
คลองชลประทาน
ห้วยแก่งโดม
ห้วยแจระแม
แหล่งข้อมูลอื่น

แผนที่และภาพถ่ายทางอากาศของ แม่น้ำมูล
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
15°19′14″N 105°30′29″E﻿ / ﻿15.320556°N 105.508056°E﻿ / 15.320556; 105.508056
| ด ค กลำน้ำสำคัญในประเทศไทย แบ่งตามภูมิภาค |
| --- | --- |
ภาคเหนือ:  กก  กวง  กลาง  ขาน  โขง  คำ  แควน้อย  งัด  งาว  จัน  จาง  แจ่ม  ตุ๋ย  ตื่น  แตง  น่าน  ปาด  ปาย  ปิง  ปี้  ฝาง  มอก (ฝากระดาน)  เมย  ยม  ยวม  รวก  รำพัน  ลาว  ลี้  วัง  วังทอง  สรวย  สรอย  สาย  สาละวิน  อิง 
ภาคตะวันออกเฉียงเหนือ:  ก่ำ  ขะยุง  โขง  คันฉู  ชี (แม่น้ำ)  ชี (ลำน้ำ)  เชิงไกร (เชียงไกร)  เชิญ  เซบก  เซบาย  โดมใหญ่  โดมน้อย  ตะคอง  นางรอง  บางทราย  บังมุก  บังอี่  ปลายมาศ  ปาว  พรม  พระเพลิง  พอง  พุง (กุดบาก)  โพง  มูล  ยาม  ยัง  เลย  สงคราม  หลวง (ภูวัด)  เหือง  อูน 
ภาคกลาง:  กระเสียว  ขอนแก่น  แควน้อย  เจ้าพระยา  ทับเสลา  ท่าจีน  น้อย  ป่าสัก  พุง  โพ  มวกเหล็ก  ลพบุรี  สนธิ  สะแกกรัง (แม่วงก์–วังม้า–ตากแดด) 
ภาคตะวันออก:  จันทบุรี  ท่าลาด  นครนายก  น้ำใส  บางปะกง (ปราจีนบุรี)  ประแสร์  พรมโหด  พระปรง  พระพุทธ  พระสทึง  พังราด  เมืองตราด  ยาง (พระยาธาร)  ระบม  ระยอง  ลึก  วังโตนด  เวฬุ  สียัด  โสมง  หนุมาน 
ภาคตะวันตก:  กุย  ขาแข้ง  แควน้อย  แควใหญ่  ตะเพิน  ประจัน  ปราณบุรี  เพชรบุรี  ภาชี  แม่กลอง 
ภาคใต้:  กระบี่  กระบุรี (ปากจั่น)  กลาย  โก-ลก  ตรัง  ตะกั่วป่า  ตาปี  ท่าตะเภา (ชุมพร)  ท่าแนะ (ประ)  ท่ามะเดื่อ  เทพา  นาทวี  บางนรา  ปัตตานี  ปะเหลียน  ป่าบอน  ปากพนัง  พุมดวง (สก–คีรีรัฐ)  รัตภูมิ (ภูมี)  ละอุ่น  สายบุรี  หลังสวน  อู่ตะเภา 
| ด ค กภาคตะวันออกเฉียงเหนือ |
| --- | --- | --- |
| จังหวัด |  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  ร้อยเอ็ด  เลย  สกลนคร  สุรินทร์  ศรีสะเกษ  หนองคาย  หนองบัวลำภู  อำนาจเจริญ  อุดรธานี  อุบลราชธานี  |  |
| เทศบาลนคร |  ขอนแก่น  นครราชสีมา  สกลนคร  อุดรธานี  อุบลราชธานี  |  |
| ภูมิลักษณ์ที่สำคัญ |  แม่น้ำโขง  แม่น้ำมูล  แม่น้ำชี  อุทยานแห่งชาติเขาใหญ่  แอ่งโคราช  แอ่งสกลนคร  |  |
| สังคมและวัฒนธรรม |  คนอีสาน  ประเพณีบุญบั้งไฟ  ประเพณีบุญข้าวจี่  ประเพณีแห่เทียนเข้าพรรษา  เทศกาลผีตาโขน  ฮีตสิบสอง คลองสิบสี่  กันตรึม  พิธีเหยา  หมอลำ  อักษรธรรมลาว  |  |
  หมวดหมู่   โครงการวิกิ 
| --- | --- |
ฐานข้อมูลการควบคุมรายการหลักฐาน :  VIAF
ไฟนอลแฟนตาซี V

วิดีโอเกม ค.ศ. 1992
| ไฟนอลแฟนตาซี V |
| --- | --- |

ผู้พัฒนา: สแควร์
ผู้จัดจำหน่าย:  สแควร์    ซูเปอร์แฟมิคอม  ญี่ปุ่น: สแควร์  เพลย์สเตชัน  ญี่ปุ่น: สแควร์ อเมริกาเหนือ: สแควร์ อิเล็กทรอนิก อาตส์ ยุโรป: โซนีคอมพิวเตอร์เอนเตอร์เทนเมนต์  เกมบอยอัดวานซ์  ญี่ปุ่น: สแควร์เอนิกซ์ อเมริกาเหนือ: นินเท็นโด ยุโรป: นินเท็นโด  ไอโอเอส, แอนดรอยด์, วินโดวส์, เพลย์สเตชัน 4, สวิตช์  ทั่วโลก: สแควร์เอนิกซ์  
กำกับ: ฮิโรโนบุ ซากางูจิ
ออกแบบ: ฮิโรยูกิ อิโต
โปรแกรมเมอร์: เค็ง นาริตะ
ศิลปิน: โยชิตากะ อามาโนะ
เขียนบท:   ฮิโรโนบุ ซากางูจิ  โยชิโนริ คิตาเซะ 
แต่งเพลง: โนบูโอะ อูเอมัตสึ
ชุด: ไฟนอลแฟนตาซี
เครื่องเล่น:  ซูเปอร์แฟมิคอม    เพลย์สเตชัน  เกมบอยอัดวานซ์  ไอโอเอส  แอนดรอยด์  วินโดวส์  นินเท็นโด สวิตช์  เพลย์สเตชัน 4  
วางจำหน่าย:  6 ธันวาคม ค.ศ. 1992    ซูเปอร์แฟมิคอม  ญี่ปุ่น: 6 ธันวาคม ค.ศ. 1992  เพลย์สเตชัน  ญี่ปุ่น: 19 มีนาคม ค.ศ. 1998 อเมริกาเหนือ: 5 ตุลาคม ค.ศ. 1999 ยุโรป: 1 มีนาคม ค.ศ. 2002  เกมบอยอัดวานซ์  ญี่ปุ่น: 12 ตุลาคม ค.ศ. 2006 อเมริกาเหนือ: 6 พฤศจิกายน ค.ศ. 2006 ยุโรป: 20 เมษายน ค.ศ. 2007  ไอโอเอส  ทั่วโลก: 28 มีนาคม ค.ศ. 2013  แอนดรอยด์  ทั่วโลก: 25 กันยายน ค.ศ. 2013  ไมโครซอฟท์ วินโดวส์  อเมริกาเหนือ/ยุโรป: 24 กันยายน ค.ศ. 2015  พิกเซลรีมาสเตอร์  แอนดรอยด์, ไอโอเอส, วินโดวส์  ทั่วโลก: 10 พฤศจิกายน ค.ศ. 2021  นินเท็นโด สวิตช์, เพลย์สเตชัน 4  ทั่วโลก: 19 เมษายน ค.ศ. 2023  
แนว: เล่นตามบทบาท
รูปแบบ: ผู้เล่นเดี่ยว, หลายผู้เล่น
ไฟนอลแฟนตาซี V เป็นวิดีโอเกมเล่นตามบทบาท ค.ศ. 1992 ที่พัฒนาและเผยแพร่โดยบริษัทสแควร์ ซึ่งเป็นภาคหลักลำดับที่ห้าของซีรีส์ไฟนอลแฟนตาซี เกมดังกล่าวปรากฏตัวครั้งแรกในญี่ปุ่นสำหรับเครื่องซูเปอร์แฟมิคอมของบริษัทนินเท็นโด (ซึ่งรู้จักกันสำหรับโลกฝั่งตะวันตกในชื่อซูเปอร์นินเท็นโดเอนเตอร์เทนเมนต์ซิสเตม) เกมนี้ได้พอร์ตมาโดยมีความแตกต่างเพียงเล็กน้อยสำหรับเพลย์สเตชันของบริษัทโซนี่ และเกมบอยอัดวานซ์ของบริษัทนินเท็นโด ส่วนออริจินัลวิดีโอแอนิเมชันที่ผลิตใน ค.ศ. 1994 ชื่อไฟนอลแฟนตาซี: เลเจนด์ออฟเดอะคริสตัลส์ ทำหน้าที่เป็นภาคต่อของเหตุการณ์ที่ปรากฏในเกมนี้ นอกจากนี้ เกมดังกล่าวเปิดตัวในเพลย์สเตชัน เน็ตเวิร์ก เมื่อวันที่ 6 เมษายน ค.ศ. 2011 ในประเทศญี่ปุ่น ส่วนพอร์ตเกมที่ได้รับการปรับปรุงด้วยกราฟิกความละเอียดสูงใหม่และอินเทอร์เฟซแบบสัมผัส ได้รับการเผยแพร่สำหรับไอโฟนและไอแพดในวันที่ 28 มีนาคม ค.ศ. 2013, สำหรับแอนดรอยด์ในวันที่ 25 กันยายนปีเดียวกัน และสำหรับวินโดวส์ในวันที่ 24 กันยายน ค.ศ. 2015 ส่วนเกมเวอร์ชันใหม่ที่ได้รับการปรับปรุงให้ดีขึ้นเป็นส่วนหนึ่งของซีรีส์ไฟนอลแฟนตาซีพิกเซลรีมาสเตอร์ได้รับการเผยแพร่เมื่อวันที่ 10 พฤศจิกายน ค.ศ. 2021 สำหรับแอนดรอยด์, ไอโอเอส และวินโดวส์ ตลอดจนสำหรับนินเท็นโด สวิตช์ และเพลย์สเตชัน 4 เมื่อวันที่ 19 เมษายน ค.ศ. 2023
เกมเริ่มต้นเมื่อชายพเนจรชื่อบัตซ์ตรวจสอบหาความจริงจากอุกกาบาตลูกหนึ่งที่ตกลงมา และที่นั่น เขาได้พบกับตัวละครหลายตัว โดยมีตัวละครหนึ่งได้เปิดเผยถึงอันตรายที่คริสตัลทั้งสี่ที่ควบคุมธาตุต่าง ๆ ของโลกต้องเผชิญ คริสตัลเหล่านี้ทำหน้าที่เป็นตัวผนึกเอกซ์เดธ พ่อมดผู้ชั่วร้าย บัตซ์และพวกของเขาจะต้องรักษาคริสตัลไม่ให้ถูกอิทธิพลของเอกซ์เดธนำมาใช้ประโยชน์ และป้องกันไม่ให้มันฟื้นคืนชีพ
เกมไฟนอลแฟนตาซี V ได้รับการยกย่องถึงอิสระในการปรับแต่งตัวละครที่ผู้เล่นมีให้ โดยได้รับความสำเร็จผ่านระบบอาชีพที่มีการขยายเพิ่มอย่างมาก แม้ว่าจะเปิดตัวเฉพาะในประเทศญี่ปุ่น แต่เวอร์ชันซูเปอร์แฟมิคอมก็ขายได้มากกว่าสองล้านชุด ส่วนเวอร์ชันเพลย์สเตชันได้รับสถานะ "เกรเทสต์ฮิตส์" โดยมียอดขายมากกว่า 350,000 ชุด
อ่านเพิ่ม

Final Fantasy Ultimania Archive. Vol. 1. Milwaukie: Dark Horse Comics. 2018. ISBN 978-15-0670-644-3.
แหล่งข้อมูลอื่น

Official Final Fantasy V website (US Anthology version)
Nintendo's Official Final Fantasy V Advance website
Official Final Fantasy V Advance website (Japanese)
ไฟนอลแฟนตาซี I-II

ไฟนอลแฟนตาซี 1-2 คือ เป็นชุดสะสมที่รวมเกมซีรี่ไฟนอลแฟนตาซี I และภาค II ลงในเครื่องเพลย์สเตชันและเกมบอยแอดวานซ์ โดยของเกมบอยแอดวานซ์จะใช้ชื่อไฟนอลแฟนตาซีดอว์นออฟโซลส์
การผลิตซ้ำ > เกมบอยแอดวานซ์

ส่วนที่เพิ่มเติม
พัฒนาระบบกราฟิกให้สูงขึ้น
เพิ่มระบบวิ่ง
ระบบ Bestiary ดูรายชื่อมอนสเตอร์
ในภาคแรกจะเพิ่มดันเจี้ยนพิเศษ 4 แห่ง ชื่อ Soul of Chaos ซึ่งจะเข้าได้หลังจาปราบคาออสของแต่ละธาตุ โดยจุดพิเศษของดันเจี้ยนเหล่านี้คือจะให้ผู้เล่นมีโอกาสปะทะกับบอสของภาค IV, V และ VI เช่น สี่จตุรมาร (สกัลมิเรียวเน่, ไคแน๊กโซ่, บาบาริเซีย, ลูบิคันเต้), กิลกาเมช, รถไฟปีศาจ, ชินริว, โอเมก้า, อโทมอส
ในภาคสองจะเพิ่มดันเจี้ยนพิเศษชื่อ Soul of Rebirth ซึ่งจะเป็นเรื่องราวของเหล่าตัวละครอื่นๆที่เสียชีวิตไปในเกม โดยพวกเขาจะมารวมกันและสู้บอสลับกันในดันเจี้ยนลับนี้
ทำการแปลและเรียบเรียงภาษาอังกฤษใหม่
เพิ่มอาวุธใหม่ๆเช่น ดาบอัลเทม่า เวพอน
มีช่องเซฟให้สามช่อง
ปรับปรุ่งระบบทั่วๆไปให้ดีขึ้น
ดูเพิ่ม

ไฟนอลแฟนตาซี
ไฟนอลแฟนตาซี II
| ด ค กไฟนอลแฟนตาซี |
| --- | --- |
เกมหลัก:  ไฟนอลแฟนตาซี  II  III  IV  V  VI  VII (รีเมค, รีเบิร์ธ)  VIII  IX  X  XI  XII  XIII  XIV 1.0  2.0 เฮเวนส์เวิร์ด  สตอร์มบลัด  ชาโดว์บริงเกอส์  เอนด์วอล์คเกอร์  XV  XVI 
เกมอื่น ๆ:  Airborne Brigade  All the Bravest  Artniks  Brave Exvius  Dimensions  Explorers  Mobius  Mystic Quest  Record Keeper  Toki no Suishō  The 4 Heroes of Light  World 
ชุดเกมย่อย:  คริสตัลโครนิเคิลส์  ดิซซิเดีย  แทกติกส์ (เดอะวอร์ออฟเดอะไลออนส์)  แทกติกส์ แอดวานซ์  Theatrhythm Curtain Call  ไทป์-0 HD  Agito  Online 
ภาพยนตร์และแอนิเมชั่น:  Legend of the Crystals  The Spirits Within  อันลิมิตเต็ด  แอดเวนต์ชิลเดรน  บราเธอร์ฮูด  คิงส์เกลฟ 
ตัวละครถาวร:  ซิด  โจโคโบะ  โมกลี
เหตุระเบิดที่ภาคใต้ของประเทศไทย พ.ศ. 2555

| เหตุระเบิดที่ภาคใต้ของประเทศไทย พ> ศ. 2555 |
| --- | --- |
เป็นส่วนหนึ่งของ ความไม่สงบในชายแดนภาคใต้ของประเทศไทย
แผนที่ภาคใต้ของประเทศไทยจุดเกิดเหตุอำเภอหาดใหญ่และอำเภอแม่ลาน
สถานที่: อำเภอหาดใหญ่ จังหวัดสงขลา อำเภอแม่ลาน จังหวัดปัตตานี เทศบาลนครยะลา ตำบลสะเตง อำเภอเมืองยะลา จังหวัดยะลา
วันที่: 31 มีนาคม พ.ศ. 2555
เป้าหมาย: สร้างสถานการณ์
ประเภท: ระเบิด, การสังหารหมู่
ตาย: 14 คน
เจ็บ: 544 คน
ผู้เสียหาย: ชาวไทย, มุสลิม และนักท่องเที่ยวชาวต่างชาติ
เหตุระเบิดที่ภาคใต้ของประเทศไทย พ.ศ. 2555 เป็นเหตุการณ์ระเบิดที่อำเภอหาดใหญ่ จังหวัดสงขลา อำเภอแม่ลาน จังหวัดปัตตานี และเขตเทศบาลนครยะลา ตำบลสะเตง อำเภอเมืองยะลา จังหวัดยะลา เมื่อวันที่ 31 มีนาคม พ.ศ. 2555 ผู้ก่อการร้ายซุกซ่อนระเบิดในรถยนต์และจุดระเบิดขึ้นเป็นระเบิดติดรถ ที่บริเวณชั้นใต้ดินของอาคารจอดรถโรงแรมลีการ์เด้นพลาซ่า ตำบลหาดใหญ่ อำเภอหาดใหญ่ จังหวัดสงขลา มีผู้เสียชีวิต 3 ราย บาดเจ็บ 416 ราย ส่วนเหตุการณ์ที่จังหวัดยะลา ผู้ก่อการร้ายก่อเหตุลักษณะเดียวกันที่บริเวณถนนจงรักษ์และถนนรวมมิตร เขตเทศบาลนครยะลา ตำบลสะเตง อำเภอเมืองยะลา จังหวัดยะลา มีรถยนต์ที่มีวัตถุระเบิดสองคัน แต่ไฟจากการระเบิดได้ลุกลามไปติดรถบริเวณนั้นอีกคันหนึ่งจนเกิดระเบิดขึ้น มีผู้เสียชีวิต 11 ราย บาดเจ็บ 127 ราย
การโจมตี > จังหวัดยะลา

การโจมตีครั้งแรกเกิดจากรถบรรทุกระเบิดแล่นผ่านย่านจับจ่ายสินค้าในจังหวัดยะลา ราว 20 นาทีต่อมา ระเบิดลูกที่สองที่ซ่อนอยู่กับรถจักรยานยนต์ได้เกิดระเบิดขึ้น โดยหน่วยกู้ภัยได้ประชุมกันเพื่อหาที่มาของต้นกำเนิดของระเบิด หลังจากนั้นเกิดการระเบิดครั้งที่สามไปยังอาคารใกล้เคียง มีผู้เสียชีวิต 11 ราย และบาดเจ็บจากแรงระเบิดอีก 127 ราย ซึ่งการระเบิดครั้งที่สองส่งผลให้เกิดการบาดเจ็บล้มตายเป็นส่วนใหญ่
การโจมตี > จังหวัดปัตตานี

เวลา 13.15 น. หลังจากเกิดเหตุระเบิดที่จังหวัดยะลา เกิดเหตุคนร้ายลอบวางระเบิดหน้าร้านขายข้าวแกง ซึ่งตั้งอยู่หน้าสถานีตำรวจภูธรแม่ลาน อำเภอแม่ลาน จังหวัดปัตตานี เป็นเหตุให้พันตำรวจโทจิตกานต์ เกื้อก่อยอด รองผู้กำกับการปราบปราม สถานีตำรวจภูธรแม่ลาน อ.แม่ลาน จ.ปัตตานี ที่นั่งรับประทานอาหารอยู่ในร้าน ถูกสะเก็ดระเบิดบริเวณคิ้ว และใบหูขวาได้รับบาดเจ็บ
การโจมตี > อำเภอหาดใหญ่ จังหวัดสงขลา

หลังเหตุระเบิดทั้งสองจุด ได้เกิดเหตุระเบิดที่ชั้นใต้ดินของโรงแรมลีการ์เด้นพลาซ่า ตำบลหาดใหญ่ อำเภอหาดใหญ่ จังหวัดสงขลา แรงระเบิดสร้างความเสียหายต่ออาคาร มีผู้เสียชีวิต 3 ราย และได้รับบาดเจ็บ 416 คน ซึ่งส่วนใหญ่มาจากการได้รับการสูดกลิ่นควัน ซึ่งมีการรายงานในเบื้องต้นว่ามาจากการรั่วไหลของแก๊ส แต่ภายหลังได้นำมาประกอบเข้ากับรถยนต์ การระเบิดนี้ได้รับการพิจารณาจากบางแหล่งข้อมูลว่า ผู้ก่อเหตุต้องการเพิ่มการจลาจล เนื่องด้วยเป้าหมายคือโรงแรมที่ได้รับความนิยมของนักท่องเที่ยวจากมาเลเซียและสิงคโปร์
การสืบสวน

ในช่วงแรกของเหตุการณ์ดังกล่าวยังคงมีความสับสน ในจำนวนตัวเลขผู้เสียชีวิตที่อำเภอหาดใหญ่ จังหวัดสงขลา แม้ว่าสาเหตุเป็นที่แน่ชัดแล้วว่าเกิดจากระเบิดติดรถ แต่การสืบหาคนร้ายเป็นไปอย่างยากลำบากเพราะรถยนต์ที่ใช้ก่อการเป็นของโจรกรรมมาอีกทอดหนึ่งและใช้ป้ายทะเบียนปลอม อย่างไรก็ตามตำรวจได้สืบและจำกุมคนร้ายที่จังหวัดยะลาได้จำนวน 3 ราย เป็นชาวมาเลเซีย 2 ราย ชาวไทย 1 ราย ส่วนที่อำเภอหาดใหญ่ตำรวจได้ออกหมายจับคนร้ายและตั้งรางวัลค่าตามกล้องวงจรปิด และจับกุมผู้ต้องสงสัยได้เป็นที่เรียบร้อยแล้ว
ผลกระทบ

เหตุการณ์นี้ส่งผลกระทบต่อเศรษฐกิจการท่องเที่ยวของจังหวัดสงขลา โดยสุรชัย จิตภักดีบดินทร์ ประธานหอการค้าจังหวัดสงขลา เปิดเผยว่าประมาณการความสูญเสียทางเศรษฐกิจหลังเกิดเหตุระเบิดขึ้นในอำเภอหาดใหญ่คาดว่าจะสูงถึง 800 ล้านบาท เนื่องจากนักท่องเที่ยวชาวไทยยกเลิกการเดินทางทั้งหมด ส่วนที่จังหวัดยะลาประเมินผลกระทบเบื้องต้นบ้านเรือนที่ได้รับความเสียหายถูกเพลิงไหม้ มีจำนวน 35 หลัง รถยนต์ได้รับความเสียหาย 11 คัน และรถจักรยานยนต์ 18 คัน
ผู้ว่าราชการจังหวัดสงขลา ยอมรับเหตุระเบิดที่โรงแรมลีการ์เดนส์พลาซ่า เกิดจากความบกพร่องของเจ้าหน้าที่ จึงเตรียมปรับแผนรักษาความปลอดภัย เพื่อสร้างความมั่นใจแก่ประชาชน และนักท่องเที่ยว เจ้าหน้าที่เทศบาลนครหาดใหญ่เปิดเผยว่า ไม่มีรถกระเช้าที่สูงพอในการช่วยเหลือ รวมทั้งโรงแรมไม่มีลานจอดเฮลิคอปเตอร์ ต่อมาเทศบาลนครหาดใหญ่ได้ส่งรถกระเช้ามา 1 คัน แต่ความสูงของกระเช้าแค่ตึก 4 ชั้นซึ่งไม่เพียงพอต่อความต้องการในเหตุการณ์ที่เกิดขึ้น
เหตุการณ์นี้ยังส่งผลกระทบต่อความเชื่อมั่นของชาวต่างชาติ เช่น เหตุการณ์การประชุมองค์กรผู้นำเยาวชนอาเซียนที่จัดที่จังหวัดปัตตานีมีเยาวชน 4 ชาติ ขอยกเลิกการเดินทางมาเข้าร่วมประชุม เพราะกลัวไม่ปลอดภัยและประชาชนในพื้นที่เสียความเชื่อมั่นในการปฏิบัติงานของเจ้าหน้าที่โดยรวม
นอกจากนี้ วันที่ 4 เมษายน พ.ศ. 2555 รถไฟฟ้ามหานคร สายเฉลิมรัชมงคล ได้ดำเนินการให้ใช้วิธีรักษาความปลอดภัยขั้นสูงโดยให้ตรวจกระเป๋าทุกใบและตรวจรถยนต์อย่างละเอียดทุกคันที่เข้ามาภายในที่จอดรถ ที่ท่าอากาศยานหาดใหญ่ ว่าที่เรืออากาศโท อนิรุทธิ์ ถนอมกุลบุตร กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) เปิดเผยว่าท่าอากาศยานหาดใหญ่ยังคงมาตรการรักษาความปลอดภัยไว้ที่ระดับ 3 ซึ่งเป็นระดับที่ให้ความเข้มงวด ด้านผู้บัญชาการตำรวจแห่งชาติได้สั่งให้ตำรวจทุกนายดูแลความปลอดภัยให้กับประชาชนช่วงเทศกาลสงกรานต์
ดูเพิ่ม

ความไม่สงบในชายแดนภาคใต้ของประเทศไทย
แหล่งข้อมูลอื่น

สถานีย่อยประเทศไทย
| ด ค กการก่อการร้ายในประเทศไทย |
| --- | --- |
 กรุงเทพ (พ.ศ. 2515)  กรุงเทพ (พ.ศ. 2542)  ราชบุรี (พ.ศ. 2543)  สงขลา (พ.ศ. 2548)  กรุงเทพ (พ.ศ. 2549)  หาดใหญ่ (พ.ศ. 2549)  ภาคใต้ (พ.ศ. 2550)  สงขลา (พ.ศ. 2550)  นราธิวาส (พ.ศ. 2552)  เขตวัฒนา (พ.ศ. 2555)  ภาคใต้ (พ.ศ. 2555)  กรุงเทพ (พ.ศ. 2558)  ประเทศไทย (พ.ศ. 2559)  ยะลา (พ.ศ. 2562)  กรุงเทพ (พ.ศ. 2562)
โนเวย์เอาท์ (2009)

โน เวย์ เอาท์ 2009 เป็นรายการมวยปล้ำของดับเบิลยูดับเบิลยูอี จัดเมื่อวันที่ 15 กุมภาพันธ์ ค.ศ. 2009
ผล

| ลำดับ |  | กำหนด | เวลา |
| --- | --- | --- | --- |
| 1D | Melina (c) ชนะ Beth Phoenix | Singles match for the WWE Women's Championship | N/A |
| 2 | Triple H ชนะ Big Show, Edge (c), Jeff Hardy, The Undertaker and Vladimir Kozlov | Elimination Chamber match for the WWE Championship | 35:55 |
| 3 | Randy Orton ชนะ Shane McMahon | No Holds Barred match | 18:16 |
| 4 | Jack Swagger (c) ชนะ Finlay (with Hornswoggle) | Singles match for the ECW Championship | 07:53 |
| 5 | Shawn Michaels ชนะ John "Bradshaw" Layfield | Singles match | 13:20 |
| 6 | Edge ชนะ Chris Jericho, Kane, John Cena (c), Mike Knox and Rey Mysterio | Elimination Chamber match for the World Heavyweight Championship | 29:46 |
  (c) – หมายถึงเจ้าของเข็มขัดแชมป์ก่อนเริ่มแข่งขัน  D – หมายถึงเป็นแมทช์การปล้ำก่อนรายการ
เกร็ดความรู้

เอดจ์ ขึ้นไปในกรงเหล็ก Elimination Chamber ในการชิงแชมป์โลกเฮฟวี่เวท แทน โคฟี คิงส์ตัน เพราะว่า เอดจ์ได้ลอบทำร้ายโคฟี่จึงได้เข้าแทน หลังจากเสียแชมป์ WWE ให้กับ ทริปเปิล เอช ซึ่งแมทช์นี้มีนักมวยปล้ำเฉพาะจากรอว์ แม้เอดจ์จะอยู่ค่ายสแมคดาวน์ก็ตาม
ดูเพิ่ม

โนเวย์เอาท์
โรงพยาบาลมหาวิทยาลัยซันไชน์โคสต์

| โรงพยาบาลมหาวิทยาลัยซันไชน์โคสต์ |
| --- | --- |
Sunshine Coast University Hospital


ชื่อย่ออังกฤษ: SCUH
ประเภท: โรงพยาบาลมหาวิทยาลัย
ที่ตั้ง: ถนนโดเฮอร์ตี เมืองคาวานาวอเตอร์ส รัฐควีนแลนด์
ประเทศ:  ออสเตรเลีย
ข้อมูลทั่วไป
ก่อตั้ง: พ.ศ. 2560
วันเปิดทำการ: 19 เมษายน พ.ศ. 2560
สังกัด: Queensland Health
โรงเรียนแพทย์: Griffith University's School of Medicine
จำนวนเตียง: 567
เว็บไซต์: www.health.qld.gov.au/sunshinecoast/services-and-facilities/facilities/sunshine-coast-university-hospital
26°44′39″S 153°06′53″E﻿ / ﻿26.7441°S 153.1146°E﻿ / -26.7441; 153.1146
โรงพยาบาลมหาวิทยาลัยซันไชน์โคสต์ เป็นโรงพยาบาลในเขตปริมณฑลซันไชน์โคสต์ รัฐควีนส์แลนด์
ประวัติ

ในเดือนกรกฎาคม พ.ศ. 2555 รัฐบาลแห่งรัฐควีนส์แลนด์ ได้แต่งตั้งกลุ่ม บริษัท Exemplar Health ซึ่งประกอบด้วย Lend Lease Group, Capella Capital, ซีเมนส์ และ Spotless Group Holdings เพื่อก่อสร้างโรงพยาบาลมหาวิทยาลัยซันไชน์โคสต์ (SCUH) ในรูปแบบ หุ้นส่วนมหาชน-เอกชน การก่อสร้างเริ่มขึ้นในเดือนตุลาคม พ.ศ. 2555 และเปิดให้บริการในเดือนมีนาคม พ.ศ. 2560 ด้วยขนาดเริ่มต้น 450 เตียง ซึ่งมีแผนจะเพิ่มเป็น 738 เตียงภายในปี พ.ศ. 2564 เป็นโรงพยาบาลเพื่อการเรียนการสอน ในประเทศออสเตรเลียที่เปิดขึ้นแห่งแรกในรอบ 20 ปี  โดยมีมูลค่าของโครงการ $1.8 พันล้านเหรียญออสเตรเลีย
เหตุการณ์

เมื่อ 5 มีนาคม พ.ศ. 2563 รัฐควีนส์แลนด์ยืนยันว่า ชายวัย 81 ปี ที่เพิ่งเดินทางกลับจากประเทศไทย ทำการทดสอบโรคติดเชื้อไวรัสโคโรนา 2019 พบว่าผลเป็นบวก และได้เข้ารับการรักษาที่โรงพยาบาลมหาวิทยาลัยซันไชน์โคสต์
แหล่งข้อมูลอื่น

Sunshine Coast Hospital and Health Service – ที่ ยูทูบ
.org

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากคงไว้ตามต้นฉบับ
.org เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า organization
โนเวย์เอาท์ (2007)

โนเวย์เอาท์ 2007 เป็นรายการมวยปล้ำของดับเบิลยูดับเบิลยูอี จัดเมื่อวันที่ 18 กุมภาพันธ์ ค.ศ. 2007 โดยเป็นครั้งที่ 9 ที่จัดขึ้นในปี 2007 และเป็นการปล้ำทั้ง 3 ค่าย ได้แก่ รอว์, สแมคดาวน์ และ อีซีดับเบิลยู
ผลการปล้ำ

| # | แมทช์การปล้ำ | กำหนดการปล้ำ | เวลา |
| --- | --- | --- | --- |
| ก่อนเริ่มรายการ | ร็อบ แวน แดม ชนะ เชลตัน เบนจามิน | แมทช์การปล้ำเดี่ยว | 10:55 |
| 1 | คริส เบนวา และ เดอะ ฮาร์ดี (แมทท์ ฮาร์ดี และ เจฟฟ์ ฮาร์ดี) ชนะ มอนเทล วอนเทเวียส พอร์เตอร์ และ เอ็มเอ็นเอ็ม (โจอี เมอร์คิวรี และ จอห์นนี ไนโตร) (พร้อมด้วย เมลินา) โดยการสับมิสชั่น | แมทช์การปล้ำแทกทีม 6 คน | 14:19 |
| 2 | ชาโว เกอร์เรโร ชนะ สก็อตตี ทู ฮอตตี, ไดวารี, เกรกอรี เฮมส์ (c), ฟูนากิ, เซนนอน มัวร์, จิมมี หวาง หยาง, และ เจมี โนเบิล | แมทช์การปล้ำครุย์เซอร์เวทโอเพ่น เพื่อชิงแชมป์ WWE Cruiserweight Championship | 15:49 |
| 3 | ฟินลีย์ และ ฮอร์นสวอเกอร์ ชนะ เดอะบูกีแมน และ ลิทเทิล บูกีแมน | แมทช์การปล้ำแทกทีมผสม | 06:45 |
| 4 | เคน ชนะ คิง บูเกอร์ (พร้อมด้วย ควีน ชาร์เมลล์) | แมทช์การปล้ำเดี่ยว | 12:58 |
| 5 | พอล ลอนดอน และไบรอัน เคนดิก (c) ชนะ ดูซ 'เอน โดมิโน (พร้อมด้วย เชอร์รี) | แมทช์การปล้ำแทกทีม เพื่อชิงแชมป์ WWE Tag Team Championship | 08:06 |
| 6 | มิสเตอร์เคนเนดี ชนะ บ็อบบี แลชลีย์ (c) โดยการจับแพ้ฟาล์ว | แมทช์การปล้ำเดี่ยว เพื่อชิงแชมป์ ECW World Championship | 15:25 |
| 7 | จอห์น ซีนา และ ชอว์น ไมเคิลส์ ชนะ บาทิสตา และ ดิอันเดอร์เทเกอร์ | แมทช์การปล้ำแทกทีม | 22:09 |
ดูเพิ่ม

ดับเบิลยูดับเบิลยูอี โนเวย์เอาท์
รายชื่อรายการเพย์-เพอร์-วิวของดับเบิลยูดับเบิลยูอี